hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en es hu hu hu hu hu hu en en en es hu en et en es en es hu hu hu en en
A tömjén a fűszerszagúak rendjébe, a balzsamfafélék családjába tartozó, Északkelet-Afrikában és Délnyugati Ázsiában honos egyes tömjénfafajok (Boswellia spp.), a Boswellia sacra és (szinonim neve vagy külön faj) B. carteri[1] kérgéből kivont – főként templomokban – füstölőszerül használt mézgás gyanta.[2][3][4]
Elsősorban gyantát, mézgát és 4,5-7%-ban illóolajat tartalmaz. Színe halványsárga, néha vöröses, felszíne lisztes, illata enyhén balzsamos, íze zamatos, kissé kesernyés, hevítve fűszeres illatot fejleszt.[3][4]
A fák kérgének több ponton történő bemetszésekor előcsorduló tömjén a napsütés hatására megkeményedik és így lekaparható. A fák ilyenszerű csapolása négy hónapon át is tart, ezalatt egy-egy fa akár 10 kg gyantát is adhat.[4][5]
Füstölőszerként már az ókori egyiptomi, a japán sintoista, a hindu és más vallási szertartások kelléke,[6] bár az újabb kutatások ezt a füstöt benzol-, butadién- és benzpiréntartalma miatt ártalmasnak tartják.[7] A mirhával együtt ismert lehet az Újszövetségből, többek közt Máté evangéliumából, pontosabban a gyermekségtörténetből, melyben a napkeleti bölcsek aranyat, tömjént és mirhát visznek ajándékul az újszülött Jézusnak.[8]
A tömjén a magyar népi hiedelemvilágban elterjedt rontáselhárító.[9]
Kerüli, mint ördög a tömjénfüstöt. – Kifejezés, melynek az a hiedelem az alapja, hogy az ördög nem bírja elviselni a tömjénfüstöt.
A pejoratív értelmű tömjénez ige azt fejezi ki, mikor valakit érdemtelenül, hízelegve magasztalnak.[2]
↑ Dános Béla: Farmakobotanika. 3. jav. kiad. Budapest: Argumentum. 2006.  184. o. ISBN 963 446 204 9
↑ a b Magyar értelmező kéziszótár, Bp., Akadémiai Kiadó, 2004 ISBN 9630578743
↑ a b Kislexikon. (Hozzáférés: 2009. november 24.)[Tiltott forrás?]
↑ a b c Biológiai lexikon IV. (S–Z). Főszerk. Straub F. Brunó. Budapest: Akadémiai. 1978. 328. o. ISBN 963-05-0533-9
↑ Nyitrai Angelika: Mirha és tömjén, baratno.com. [2012. március 15-i dátummal az eredetiből archiválva]. (Hozzáférés: 2009. november 24.)
↑ 'Terebess Ázsia Lexikon'. (Hozzáférés: 2009. november 24.)
↑ Ártalmas a tömjénfüst az egészségre (Index, 2011. március 11.)
↑ WikiKönyvek: Párhuzamos Biblia - Máté evangéliuma. [2009. március 22-i dátummal az eredetiből archiválva]. (Hozzáférés: 2009. november 24.)
↑ Magyar néprajzi lexikon V. (Szé–Zs). Főszerk. Ortutay Gyula. Budapest: Akadémiai. 1982.  333. o. ISBN 963-05-2443-0
Magyar néprajzi lexikon V. (Szé–Zs). Főszerk. Ortutay Gyula. Budapest: Akadémiai. 1982.  333. o. ISBN 963-05-2443-0
Powered by wikiy.org with NLP